24. kesäkuuta
Tapahtumia

1128 – São Mameden taistelu Guimarãesin lähellä Portugalissa. Alfonso I voitti taistelun, ja portugalilaiset pitävät tätä päivää valtionsa perustamispäivänä.
1314 – Bannockburnin taistelu: Robert I:n johtamat skotlantilaiset joukot kukistivat Edvard II:n joukot. Skotlanti sai itsenäisyytensä takaisin.
1340 – Satavuotisessa sodassa käytiin Sluysin meritaistelu, jossa Ranskan kruunua tavoitelleen Englannin kuningas Edvard III:n laivasto tuhosi Ranskan Filip VI:n laivaston.
1441 – Eton College perustettiin.
1497 – John Cabot nousi maihin Pohjois-Amerikassa joko Newfoundlandissa tai Cape Bretonissa ensimmäisenä eurooppalaisena sitten viikinkien.
1509 – Henrik VIII kruunattiin Englannin kuninkaaksi.
1534 – Jacques Cartier löysi ensimmäisenä eurooppalaisena Prinssi Edwardin saaren.
1535 – Anabaptistien valtio Münsterissä vallattiin ja hajotettiin.
1597 – Ensimmäinen hollantilaisten tekemä Itä-Intian tutkimusmatka saapui Jaavalle Bantenin sulttaanikuntaan.
1662 – Hollantilaiset yrittivät vallata Macaon siinä kuitenkaan onnistumatta.
1664 – New Jerseyn siirtokunta perustettiin.
1692 – Jamaikan nykyinen pääkaupunki Kingston perustettiin.
1793 – Ranskan ensimmäinen tasavaltalainen perustuslaki otettiin käyttöön.
1812 – Napoleonin sodat: Napoleon hyökkäsi Venäjälle.
1859 – Solferinon taistelu: sardinialais-ranskalaiset joukot voittivat itävaltalaiset Pohjois-Italiassa. Taistelua todisti Henri Dunant, minkä seurauksena myöhemmin hyväksyttiin Geneven sopimukset ja perustettiin Punainen Risti.
1861 – Tennessee erosi 11:ntenä ja viimeisenä osavaltiona Yhdysvalloista (Unionista).
1894 – Kansainvälinen Olympiakomitea päätti pitää olympiakisat joka neljäs vuosi.
1901 – Ensimmäinen Pablo Picasson näyttely avattiin.
1913 – Kreikka ja Serbia mitätöivät liittonsa Bulgarian kanssa.
1915 – Höyrylaiva SS Eastland kaatui Chicagon satamassa, 844 ihmistä sai surmansa.
1916 – Mary Pickford sai ensimmäisenä filmitähtenä miljoonan dollarin sopimuksen.
1918 – Ensimmäinen maailmansota: jättimäinen kanuuna Pariisi-tykki (virheellisesti ”Paksu Bertta”) alkoi moukaroida Pariisia.
1927 – Suomessa vietettiin ensimmäisen kerran Suomen lipun päivää.
1932 – Sotilasvallankaappaus päätti Siamin (Thaimaan) kuninkaan ehdottoman vallan.
1940 – Toinen maailmansota: Ranska ja Italia solmivat aselevon.
1941 – Toinen maailmansota: saksalaiset valloittivat Vilnan, Brest-Litovskin ja Kaunasin.
1946 – Georges Bidault tuli Ranskan pääministeriksi.
1947 – Ilmailu: ensimmäinen tunnettu UFO-havainto. Kenneth Arnold havaitsi yhdeksän loistavaa lautasen muotoista kiekkoa lentäessään Washingtonin osavaltion yllä.
1948 – Berliinin saarto alkoi. Neuvostoliitto esti maitse tapahtuvan matkustuksen lännen ja Länsi-Berliinin välillä.
1963 – Yhdistynyt kuningaskunta myönsi Sansibarille sisäisen itsehallinnon.
1974 – Viivakooditarraa (”Universal Product Code”, UPC - Euroopassa EAN) käytettiin ensimmäisen kerran ostoksien maksamiseen supermarketissa.
1975 – Ilmailu: Eastern Air Linesin Boeing 727 -lentokone syöksyi maahan John F. Kennedyn lentokentällä New Yorkissa, 113 ihmistä sai surmansa.
1983 – Ilmailu: Sally Ride, ensimmäinen yhdysvaltalainen naisastronautti, palasi lennoltaan maahan.
1983 – Jasser Arafat karkotettiin Damaskoksesta.
1993 – Eduskunta päätti asettaa entisen kauppa- ja teollisuusministeri Kauko Juhantalon syytteeseen valtakunnanoikeudessa.
1999 – Eric Claptonin "Laylan" nauhoituksessa käyttämä kitara myytiin huutokaupassa 497 500 dollarilla.
2003 – Suomessa nimitettiin Vanhasen I hallitus, ja Jäätteenmäen hallituksen toimikausi päättyi.
2010 – John Isner voitti Wimbledonissa Nicolas Mahut’n tennishistorian pisimmässä ottelussa.
2014 – Suomessa nimitettiin Stubbin hallitus, ja Kataisen hallituksen toimikausi päättyi.